  Виталий Пронин Кез ёросысь Чепца станция.Кез ёросысь 35 аресъем воргорон Чепца чугун сюрес станциез «заминировать» каремез понна, 3 арлы пытсэт сьӧры шедьыны быгатоз. Югдурез утёнъя министрество ивортэмъя, 30-тӥ куартолэзе юэм воргорон полицие жингыртэм но ивортэм, Чепца станциын бомба понэмын шуыса. - Полициысь ужасьёс ӝегатскытэк отчы потӥзы, - верало министерствоын. - Нокыӵе пуштыны быгатӥсь арбери шедьтэмын ӧй вал. Воргоронэз ӝоген кутӥзы. Со вылэ ӝутэмын уголовной уж. Следовательёслэн верамзыя, пиосмурт, полицие жингыртыкуз, юэмын вал. Павел Вахрушев Туспуктэм: day.org.ru Теги: ужпум  